bluuebunny/crossref_metadata_2025 huggingface dataset:
Απομόνωση και μοριακός χαρακτηρισμός ελληνικών στελεχών κυκλοϊού 2 του χοίρου
Authors: Σοφία Μαρίνα
Published: January 2014

Στελέχη του κυκλοϊού 2 ανιχνεύθηκαν σε χοίρους με ΠΣΑΑΧ και ΣΔΝΧ. Ο ιός ανιχνεύθηκε σε χοίρους με εξιδρωματική επιδερμίτιδα, νεκρωτική λεμφαδενίτιδα και κοκκιωματώδη εντερίτιδα στη χώρα μας, για πρώτη φορά στην παρούσα μελέτη. Από τη φυλογενετική ανάλυση προέκυψε ότι ο ιός πιθανά να εισήλθε στη χώρα μας με την εισαγωγή γεννητόρων από το εξωτερικό. Με βάση το ΑΑΠ3 φάνηκε ότι υπάρχει συσχετισμός ανάμεσα στα στελέχη και το είδος των ιστοπαθολογικών αλλοιώσεων που διαπιστώθηκε στα φυσικά περιστατικά από τα οποία ανιχνεύθηκαν. Το στέλεχος που ανιχνεύθηκε από το φυσικό περιστατικό της νεκρωτικής λεμφαδενίτιδας εμφάνιζε τη μεγαλύτερη διακύμανση σε επίπεδο νουκλεοτιδίων.Το ΠΣΑΑΧ στη χώρα μας διαγνώστηκε σε ένα θηλυκό αγριόχοιρο (Sus scrofa) το 2002 και έναν αρσενικό αγριόχοιρο ηλικίας μικρότερης των έξι μηνών το 2005 που προέρχονταν από γειτονικά κυνηγετικά καταφύγια της κεντρικής Ελλάδας. Στη μελέτη αναφέρεται για πρώτη φορά ανίχνευση DNA του ιού σε μήτρα αγριόχοιρου. Η μεγάλη ομοιότητα σε επίπεδο νουκλεοτιδίων των Ελληνικών στελεχών από τους αγριόχοιρους υποδηλώνει ότι η μετακίνηση των αγριόχοιρων ανάμεσα στις δύο περιοχές οδήγησε στην εξάπλωση του ιού. Τα στελέχη του ιού μεταδίδονται από τους οικόσιτους χοίρους στους αγριόχοιρους ή και αντίστροφα. Οροαρνητικά χοιρίδια έναντι του κυκλοϊού 2, μολύνθηκαν με στέλεχος του ιού που απομονώθηκε από ένα χοίρο με νεκρωτική λεμφαδενίτιδα. Ταυτόχρονα μελετήθηκε η επίδραση που είχαν η δόση του ιού και η χορήγηση ανοσοενισχυτικής ουσίας με το σιτηρέσιο στην πορεία της λοίμωξης. Τα μολυσμένα χοιρίδια εμφάνισαν διάρροια. Αντισώματα και DNA του ιού ανιχνεύθηκαν στο αίμα. Στο ρινικό έκκριμα, τα κόπρανα, ορισμένα λεμφογάγγλια, καθώς και στη νήστιδα και τον ειλεό ανιχνεύθηκε DNA του ιού. Μακροσκοπικές αλλοιώσεις παρατηρήθηκαν κυρίως στο πεπτικό σύστημα και το λεμφικό ιστό. Στα λεμφογάγγλια διαπιστώθηκαν μείωση του αριθμού των λεμφοκυττάρων και αλλοιώσεις εστιακής νέκρωσης σε μικρό αριθμό των μολυσμένων χοιριδίων. Στη νήστιδα και τον ειλεό διαπιστώθηκαν πολυεστιακά αλλοιώσεις νεκρωτικής εντερίτιδας κυμαινόμενου βαθμού έντασης. Το αντιγόνο του ιού ανιχνεύθηκε στα λεμφογάγγλια και το έντερο. Η δόση του ιού και η χορήγηση ανοσοενισχυτικής ουσίας με το σιτηρέσιο δεν είχαν σημαντική επίδραση στην πορεία της λοίμωξης. Τα μολυσμένα χοιρίδια εμφάνισαν ΠΣΑΑΧ το οποίο χαρακτηρίστηκε από τις νεκρωτικές αλλοιώσεις στο πεπτικό σύστημα και τα λεμφογάγγλια.
Hyperbolic SPDEs-analytical and numerical study using Wiener chaos approach
Authors: Καλπινέλλη Ευαγγελία
Published: January 2014

Στο πρώτο μέρος της διατριβής κατασκευάζουμε λύσεις μίας ευρείας οικογένειας υπερβολικών στοχαστικών μερικών διαφορικών εξισώσεων έσω της μεθόδου του αναπτύγματος σε Wiener Chaos. Οι λύσεις αυτές ανήκουν στην κατηγορία των μεταβολικών λύσεων και κατασκευάζονται σαν ανάπτυγμα σε σειρά Fourier με συντελεστές που υπολογίζονται λύνοντας ένα απειροδιάστατο σύστημα ντετερμινιστικών διαφορικών εξισώσεων, γνωστό και ως διαδότη. Αποδεικνύεται ότι η λύση της αρχικής στοχαστικής διαφορικής εξίσωσης συνδέεται με την λύση του ντετερμινιστικού συστήματος με μία σχέση ισοδυναμίας, σε κατάλληλα επιλεγμένους χώρους Wiener με βάρος. Η σύνδεση αυτή μας επιτρέπει να προσδιορίσουμε τις κατάλληλες αρχικές συνθήκες που μας εξασφαλίζουν την ύπαρξη και μοναδικότητα λύσεων απείρως διαφορίσιμων κατά Malliavin καθώς και λύσεων σε χώρους Hida-Kondratiev. Στο δεύτερο μέρος, προτείνουμε ένα νέο αριθμητικό σύστημα με βάση το ανάπτυγμα σε Wiener Chaos για την επίλυση υπερβολικών στοχαστικών μερικών διαφορικών εξισώσεων. Μέσω του αναπτύγματος σε Wiener Chaos παράγεται ο διαδότης σαν ένα απειροδιάστατο σύστημα ντετερμινιστικών μερικών διαφορικών εξισώσεων, το οποίο στη συνέχεια περικόπτεται με σκοπό να καταλήξουμε εν τέλει σε ένα πεπερασμένης διάστασης ντετερμινιστικό σύστημα, που μπορεί να αντιμετωπιστεί με συνήθεις τεχνικές. Εν συνεχεία, παρέχονται a priori και a posteriori αποτελέσματα σχετικά με τη σύγκλισή της μεθόδου. Η προτεινόμενη μέθοδος εφαρμόζεται για την επίλυση του υποδείγματος των Heath-Jarrow-Morton για τα επιτόκια υπό την παραμετροποίηση κατά Musiela και τα αποτελέσματα συγκρίνονται με αυτά που παράγονται με τη μέθοδο Monte Carlo. Το κύριο πλεονέκτη,α του προτεινόμενου αριθμητικού σχήματος είναι ότι είναι σημαντικά ταχύτερο από την μέθοδο Monte Carlo (MC), για το ίδιο επίπεδο ακριβείας. Τέλος, μέσω του αναπτύγματος σε Wiener Chaos μπορούν άμεσα να υπολογιστούν αριθμητικά και άλλες στατιστικές ποσότητες, όπως οι ροπές της λύσης.
Αριστοποίηση συστήματος συμπαραγωγής ηλεκτρισμού θερμότητας ψύξης
Authors: Καββαδίας Κωνσταντίνος
Published: January 2014

Το επιστημονικό αντικείμενο της διατριβής αφορά στην ανάλυση ενός συστήματος παραγωγής ηλεκτρισμού θερμότητας ψύξης (τριπαραγωγής), τον προσδιορισμό των κρίσιμων παραμέτρων και την αριστοποίηση τους. Η διατριβή επικεντρώθηκε στην μαθηματική προτυποποίηση του συστήματος, την πολυστοχική αριστοποίηση, την ποσοτικοποίηση της αβεβαιότητας και την ανάπτυξη εμπειρικών κανόνων και παραμέτρων ελέγχου, που βοηθούν στην κατανόηση αυτών των συστημάτων.Πιο συγκεκριμένα διευθετήθηκε το πρόβλημα του βέλτιστου σχεδιασμού ενός συστήματος τριπαραγωγής για την κάλυψη των ενεργειακών αναγκών εμπορικών κτηρίων και αφού παρουσιάστηκε το κατάλληλο σύστημα συζητήθηκαν οι παράγοντες που επηρεάζουν την βιωσιμότητα της επένδυσης. Αναπτύχθηκε ένας νέος τύπος στρατηγικής λειτουργίας και αναλύθηκε η επίδραση της διακύμανσης των ενεργειακών φορτίων και της τιμολόγησης των ενεργειακών παροχών στην λειτουργική και οικονομική απόδοση του συστήματος. Μετά την κατανόηση του συστήματος, διατυπώθηκε το πρόβλημα της πολυστοχικής αριστοποίησης το οποίο επιλύθηκε με τη χρήση εξελεκτικών αλγορίθμων. Η αριστοποίηση βασίστηκε σε οικονομικούς, ενεργειακούς και περιβαλλοντικούς δείκτες επίδοσης για την εύρεση του συνόλου μη κυρίαρχων λύσεων. Οι παραπάνω μέθοδοι εφαρμόστηκαν για την περίπτωση μιας εμπορικής νοσοκομειακής μονάδας. Με βάση την περιγραφόμενη μεθοδολογία αναπτύχθηκαν παρένθετα πρότυπα για τον γενίκευση του σχεδιασμού των συστημάτων τριπαραγωγής για διαφορετικούς καταναλωτές. Για αυτό το σκοπό, αναπτύχθηκε εμπειρικό πρότυπο περιγραφής των φορτίων βασισμένο στην καμπύλη διάρκειας φορτίου και τον συγχρονισμό τους. Με την χρήση του προτύπου βρέθηκαν οι άριστες λύσεις και προσαρμόστηκαν για την ανάπτυξη εμπειρικών σχέσεων.Τέλος, αναπτύχθηκαν θεωρητικοί δείκτες για την σύγκριση της ενεργειακής εξοικονόμησης και της βιωσιμότητας ως συνάρτηση των τιμών ενέργειας, για συστήματα ΣΗΘ και ΣΗΘΨ και εξάχθηκαν εμπειρικοί κανόνες για την βιώσιμη λειτουργία τους και την αποτελεσματικότητα των πολιτικών στήριξης τους. Βρέθηκε ότι το συγκριτικό πλεονέκτημα της ΣΗΘ έναντι της ΣΗΘΨ δεν οφείλεται στην εγγενής τεχνολογική υπεροχή και μεγαλύτερη απόδοση της δεύτερης έναντι της πρώτης αλλά στη μεγαλύτερη ευελιξία και ευρύτερο πεδίο εφαρμογής της.Με τη βοήθεια των παραπάνω αξιολογήθηκε η πρόσφατη νομοθετική ρύθμιση που επιδοτεί την πώληση συμπαραγόμενου ηλεκτρισμού στο δίκτυο. Τα αποτελέσματα έδειξαν ότι τεχνολογίες αυτές συμβάλλουν στη δημιουργία ενός ανοιχτότερου συστήματος αποκεντρωμένης παραγωγής ενέργειας.
Ab initio διερεύνησις της ηλεκτρονιακής δομής των διατομικών μέταλλο-οξειδίων FeO και CoO και των αντιστοίχων ιόντων FeO+- και CoO+-
Authors: Σακελλάρης Κωνσταντίνος
Published: January 2014

Παρουσιάζεται μία συστηματική, υψηλού επιπέδου ακριβείας θεωρητική ab initio διερεύνησις του οξειδίου του σιδήρου και του κοβαλτίου και των αντιστοίχων ιόντων, FeO0,± και CoO0,±. Εφαρμόζοντας μεθόδους πολλαπλής αναφοράς (MRCI) και απλής αναφοράς συζευγμένων στοιβάδων (CC) σε συνδυασμό με σύνολα βάσεως πενταπλής κυριότητος υπολογίσθηκαν πλήρεις καμπύλες δυναμικής ενεργείας για 48, 24, και 4 καταστάσεις του FeO, FeO+, και του FeO– αντιστοίχως ενώ 50, 31, και 7 καταστάσεις υπολογίσθηκαν για το CoO, CoO+, και το CoO– αντιστοίχως. Για τις χαμηλά κείμενες καταστάσεις όλων των υπό μελέτη μορίων ελήφθησαν επίσης υπ΄όψιν η επίδρασις των εσωτερικών ηλεκτρονίων του μετάλλου, 3s23p6, καθώς και οι βαθμωτές σχετικιστικές επενέργειες. Παρατίθενται ολικές ενέργειες, φασματοσκοπικές σταθερές, διπολικές ροπές, και σταθερές συζεύξεως spin–orbit. Τα ουδέτερα μόρια είναι ιδιαιτέρως ιοντικά με μία μεταφορά φορτίου κατά Mulliken από το μέταλλο προς το οξυγόνο περί τα 0.6 e–. Συνολικά τα αποτελέσματά μας ευρίσκονται σε καλή συμφωνία με το πείραμα, υφίστανται, ως τόσο, και σημαντικές αποκλίσεις. Παρά τη φαινομενική απλοϊκότητα των διατομικών συστημάτων των μετάλλων μεταπτώσεως αξιόπιστα αποτελέσματα αποκτώνται μόνο σε ένα υψηλής ακριβείας επίπεδο θεωρίας.
Ανάπτυξη της μεθόδου SSCP και εφαρμογή στην ταυτοποίηση σημειακών μεταλλάξεων στη β-μεσογειακή αναιμία και άλλα γενετικά νοσήματα
Authors: Κακάβας Κωνσταντίνος
Published: January 2014

Η β-Μεσογειακή αναιμία είναι μία γενετική μονογονιδιακή ασθένεια που κληρονομείται με αυτοσωμικό υπολειπόμενο χαρακτήρα. Η κλινική εικόνα της β-Μεσογειακής αναιμίας ποικίλει σε βαρύτητα. Η ασθένεια χαρακτηρίζεται από έλλειψη ή μειωμένη σύνθεση της β-αλυσίδας της αιμοσφαιρίνης Α και προκύπτει από μεταλλάξεις στο γονίδιο της β-σφαιρίνης. Για την προγεννητική διάγνωση της β-Μεσογειακής αναιμίας, την αποκάλυψη των φορέων και το συσχετισμό γονότυπου-φαινότυπου είναι απαραίτητη η δυνατότητα ανίχνευσης και ταυτοποίησης των μεταλλάξεων. Ανάμεσα στις διάφορες μεθόδους που χρησιμοποιούνται για την ανίχνευση μεταλλάξεων η SSCP (πολυμορφισμός διαμόρφωσης μονόκλωνου DNA) είναι μία από τις πλέον ευαίσθητες και απλές. Ο σκοπός της παρούσας μελέτης είναι η ανάπτυξη της μεθόδου SSCP στο Εργαστήριο Βιοχημείας του Ιατρικού Τμήματος του Πανεπιστημίου Θεσσαλίας και η διερεύνηση της χρησιμότητάς της στην ταυτοποίηση, αντί απλά την ανίχνευση, των τεσσάρων συνηθέστερων μεταλλάξεων της β-Μεσογειακής Αναιμίας στον Ελληνικό πληθυσμό. Η μέθοδος χρησιμοποιήθηκε επίσης για την ταυτοποίηση της συνηθέστερης μετάλλαξης της Κυστικής Ίνωσης, ενός άλλου μονογονιδιακού γενετικού νοσήματος. Απομονώθηκε DNA από σαράντα ασθενείς με β-Μεσογειακή αναιμία και πολλαπλασιάσθηκε με την αλυσιδωτή αντίδραση πολυμεράσης τμήμα 238 βάσεων του β-γονιδίου της σφαιρίνης το οποίο περιλαμβάνει τις τέσσερις μεταλλάξεις υπό εξέταση (IVS-I-1, IVS-I-6, IVS-I-110 και cd39) οι οποίες αντιστοιχούν στο 80% του συνόλου των μεταλλάξεων που παρατηρούνται στον ελληνικό πληθυσμό. Αφού βελτιστοποιήσαμε τις συνθήκες της μεθόδου SSCP αναλύσαμε τα προϊόντα της αντίδρασης PCR με ηλεκτροφόρηση σε πηκτή πολυακριλαμιδίου κάτω από μη αποδιατακτικές συνθήκες και οι ζώνες έγιναν ορατές μετά από χρώση με νιτρικό άργυρο. Βρήκαμε ότι τα μονόκλωνα DNA έδωσαν ένα επαναλήψιμο πρότυπο διαχωρισμού χαρακτηριστικό του συνδυασμού των μεταλλάξεων που φέρουν. Με τη χρήση δειγμάτων μαρτύρων που έχουν έξι από τους δέκα δυνατούς συνδυασμούς των τεσσάρων συνηθέστερων μεταλλάξεων, μπορέσαμε να προβλέψουμε τις μεταλλάξεις που υπάρχουν σε ένα τέταρτο του δείγματός μας και επιβεβαιώσαμε τις προβλέψεις μας με μία άμεση μέθοδο προσδιορισμού των μεταλλάξεων, την μέθοδο ARMS. Συμπεραίνουμε ότι η μη ραδιενεργή μέθοδος της PCR-SSCP μπορεί να εφαρμοσθεί για την ταυτοποίηση μεταλλάξεων της β-ΜΑ, εφόσον κατάλληλα δείγματα μαρτύρων είναι διαθέσιμα. Επιπλέον η μέθοδος εφαρμόζεται εύκολα σε ετεροζυγώτες, καθιστώντας την ιδιαίτερα χρήσιμη για πληθυσμιακό έλεγχο φορέων.Τέλος δείξαμε ότι η μέθοδος SSCP μπορεί να εφαρμοσθεί για την ταυτοποίηση της συνηθέστερης μετάλλαξης (ΔF508) του γονιδίου της CFTR (διαμεμβρανικός ρυθμιστής της κυστικής ίνωσης), ανάμεσα σε φορείς και πάσχοντες από Κυστική Ίνωση.
Συμβολή στην παθολογοανατομική μελέτη της δονακίωσης του λαβρακίου (Dicentrarchus labrax)
Authors: Τελιούσης Κωνσταντίνος
Published: January 2014

Πραγματοποιήθηκαν τρεις πειραματικές μολύνσεις ιχθυδίων λαβρακιού, με εμβάπτιση, και χρησιμοποιήθηκαν δύο βακτηριδιακά στελέχη V. anguillarum, το Van1 και το Van731. Το Van1, φυσικό στέλεχος διαπιστώσαμε ότι διέθετε πλασμίδιο μεγέθους 67Kb, που ονομάσαμε pΚΤΡ. Το pΚΤΡ είναι πλασμίδιο όμοιο με το pJM1 και υπεύθυνο για την παραγωγή σιδηροφόρου μορίου από το στέλεχος. To Van731 είναι γενετικά τροποποιημένο στέλεχος που δημιουργήσαμε από το Van1 με θερμική καταπόνηση. To Van731 δεν διαθέτει το pΚΤΡ πλασμίδιο. Τα στελέχη ταυτοποιήθηκαν με PCR, με τη χρήση του γονιδίου amiB. Η επιτυχής αφαίρεση του πλασμιδίου επιβεβαιώθηκε με PCR με τη χρήση των γονιδίων angR και angH. Η παραγωγή ισταμίνης από τα στελέχη επιβεβαιώθηκε με HPLC. Η πρώτη πειραματική μόλυνση πραγματοποιήθηκε για τη μελέτη της κινητικής του Van1. Ο έλεγχος της παρουσίας του βακτηριδίου στους ιστούς επιβεβαιώθηκε με FISH. Για τον υβριδισμό χρησιμοποιήθηκαν οι ιχνηθέτες Vav3 και Eub338. Από την πρώτη πειραματική μόλυνση προκύπτει, ότι πύλη εισόδου του βακτηριδίου στον οργανισμό του ψαριού αποτελεί το δέρμα. Το βακτηρίδιο εντοπίστηκε σε μικρά αθροίσματα στο χόριο του δέρματος στις 20 ώρες μετά τη μόλυνση και σχεδόν ταυτόχρονα στο σπλήνα και στο περιτόναιο. Στις 72 ώρες μετά τη μόλυνση το βακτηρίδιο διαπιστώθηκε στο σύνολο των οργάνων που εξετάστηκαν. Η δεύτερη πειραματική μόλυνση πραγματοποιήθηκε για να ελεγχθεί η προκαλούμενη από τα στελέχη Van1 και Van731 θνησιμότητα. Η μέση θνησιμότητα υπολογίστηκε στο 87,5% και 2,5% αντίστοιχα, αποδεικνύοντας ότι οφείλεται σε σημαντικό βαθμό στο πλασμίδιο που το βακτηρίδιο διαθέτει. Η τρίτη πειραματική μόλυνση πραγματοποιήθηκε για να περιγραφούν οι ιστοπαθολογικές αλλοιώσεις της Δονακίωσης από V. anguillarum στο λαβράκι και να διερευνηθεί σε επίπεδο αλλοιώσεων ο ρόλος του συστήματος δέσμευσης σιδήρου. Σημαντικότερες αλλοιώσεις από το Van1 προκλήθηκαν στο δέρμα, το σπλήνα και την καρδιά, ηπιότερες στο ήπαρ, τον κεφαλικό και σωματικό νεφρό, τα βράγχια, το οπίσθιο έντερο και τη νηκτική κύστη, ενώ ελάχιστες ήταν οι αλλοιώσεις στα υπόλοιπα όργανα. Κυκλοφορικές διαταραχές όπως οιδήματα, διάταση και συμφόρηση αγγείων, και αιμορραγίες, νεκρώσεις και ήπια φλεγμονώδης αντίδραση χαρακτήρισαν την ιστοπαθολογική εικόνα της νόσου στα διάφορα όργανα. Οι αλλοιώσεις ήταν σημαντικά ηπιότερες στα ιχθύδια που μολύνθηκαν με το Van731. Το σύστημα δέσμευσης σιδήρου αποδεικνύεται σημαντικό για την εκδήλωση της παθογένειας της νόσου. Εντούτοις στην παθογένεια εμπλέκονται και άλλοι παθογενετικοί μηχανισμοί του βακτηριδίου.
Μελέτη σύνθεσης και επιφανειακής τροποποίησης μαγνητικών νανοσωματιδίων για βιοϊατρικές εφαρμογές
Authors: Μπασινά Γεωργία
Published: January 2014

Ο σκοπός της διατριβής, ήταν η σύνθεση, επιφανειακή τροποποίηση και ο χαρακτηρισμός μαγνητικών νανοσωματιδίων (γ-Fe2O3, Fe3O4, MnFe2O4, Fe, FeCo, FePt) που είναι κατάλληλα για βιοϊατρικές εφαρμογές. Τα νανοσωματίδια παρασκευάστηκαν με μεθόδους υγρής χημείας όπως η θερμόλυση, η συγκαταβύθιση και η μέθοδος της τροποποιημένης πολυόλης ενώ ο χαρακτηρισμός τους έγινα με πληθώρα τεχνικών όπως XRD, TEM, SEM, φασματοσκοπία Μössbauer, FT-IR, TGA, VSM και SQUID. Συγκεκριμένα με τη μέθοδο της θερμόλυσης παρασκευάστηκαν οργανόφιλα νανοσωματίδια γ-Fe2O3 και Fe3O4, με ελεγχόμενο μέγεθος (2-20 nm) και στενή κατανομή μεγέθους και στην συνέχεια μετατράπηκαν σε υδρόφιλα, μέσω απλών διεργασιών σε γαλακτώματα, παρουσία κατιονικών ή ανιονικών επιφανειοδραστικών μορίων. Τέτοια νανοσωματίδια αποτελούνται από ένα οργανόφιλο και ένα υδρόφιλο φλοιό και θεωρούνται κατάλληλα για τον εγκλωβισμό μη-διαλυτών στο νερό φαρμακευτικών ουσιών. Αφετέρου, με την μέθοδο της καταβύθισης παρασκευάστηκαν, σε ένα στάδιο, υδρόφιλα νανοσωματίδια Fe3O4 που φέραν στην επιφάνειά τους ένα διπλά υδρόφιλο συμπολυμερές, λόγω του οποίου εμφανίζουν συμπεριφορά σιδηρορευστού. Αντικαθιστώντας, ωστόσο, το συμπολυμερές με ένα βιοσυμβατό, συνθετικό διαστρωματωμένο πυριτικό υλικό (νανοδισκία λαπονίτη), παρασκευάστηκαν με την ίδια μέθοδο, σύνθετα μαγνητικά υλικά γ-Fe2O3@λαπονίτης, που παρουσιάζουν υψηλό ρυθμό αύξησης της θερμοκρασίας με τιμή SAR=131 W/g και ισχυρό σήμα φωτοαντίθεσης (r2=64 mM-1s1) κάνοντάς τα κατάλληλα για την εφαρμογή τους στην μαγνητική υπερθερμία και στην τομογραφία (MRI). Με τη μέθοδο της τροποποιημένης πολυόλης παρασκευάστηκαν αμφίφιλα νανοσωματίδια γ-Fe2O3, Fe3O4 και MnFe2O4. Ιδιαίτερα στην περίπτωση νανοσωματιδίων MnFe2O4, διαπιστώθηκε ότι αυτά παρουσιάζουν εξαιρετική φωτοαντίθεση στην τεχνική MRI με πολύ υψηλό ρυθμό εφυσηχασμού, r2 που φθάνει τα 453 mM-1s1. Με την ίδια μέθοδο παρασκευάστηκαν και νανοσωματίδια μεταλλικού Fe με μέσο μέγεθος 20 nm, τα οποία εμφανίζουν πολύ υψηλή τιμή μαγνήτισης κορεσμού (168 emu/g) που προσεγγίζει την τιμή της μαγνήτισης για το bulk υλικό κατά 80%. Τέλος, παρασκευάστηκαν και διμεταλλικά κράματα FeCo και FePt. Τα νανοσωματίδια FeCο εμφανίζουν την υψηλότερη τιμή μαγνήτισης κορεσμού, που για μέση διάμετρο σωματιδίων μόλις 8 nm, φτάνει στα 145 emu/g. Αφετέρου, τα νανοσωματίδια FePt εμφανίζουν πολύ υψηλό συνεκτικό πεδίο (2.8 kOe) που οφείλεται στην μεγάλη μαγνητοκρυσταλλική τους ανισοτροπία και αυτά τα σωματίδια μπορούν να χρησιμοποιηθούν Τ1 παράγοντες αντίθεσης.
Ξένες άμεσες επενδύσεις στην Τουρκία
Authors: Κοντάκος Παναγιώτης
Published: January 2014

Turkey is an example of economic development and restructuring that took place during the decade 2001-2011. During the same period, the net foreign direct investment which has been injected in the country exceeded 110 billion dollars. This study provides initially the broader background, and, in comparison with other regional markets, examines and presents the issue of FDI in Turkey. In this context summarizes the main directions of academic literature relating exclusively to the case of FDI in Turkey. It presents the long and deepening compound approach of the country towards the EU and considers its continuation more as a critical condition, and less as an advantage, in attracting FDI in the future. Through a questionnaire survey analyzes the anatomy, the determinants and prospects of the Greek direct investments in Turkey. The lack of academic research renders additional value to the subject, particularly in a period characterized by critical efforts of rapprochement between the two countries. Finally, through a new approach which is proposed (TIP Model©), quantifies the prospects and the potential size of future FDI inflows in Turkey during the period 2011-2015 on the basis of the growth potential offered by the banking sector and estimates the inflows at 70 billion dollars. Αt last, after having presented the great potential of the country in attracting FDI, the thesis emphasizes the critical importance and necessity of deepening geopolitical stability in the wider region of Turkey for these prospects to be materialized in the medium term.
Συσχέτιση της κατανάλωσης αντιμικροβιακών φαρμάκων και μικροβιακής αντοχής σε τριτοβάθμιο νοσοκομείο
Authors: Ιωσηφίδης Ηλίας
Published: January 2014

Σκοπός της διατριβής ήταν η βαθύτερη κατανόηση της σχέσης μεταξύ κατανάλωσης αντιμικροβιακών φαρμάκων και ανάπτυξης ανθεκτικών μικροβίων καθώς και η μελέτη επίδρασης θεραπευτικών οδηγιών παρέμβασης στην μείωση της μικροβιακής αντοχής. Συγκεκριμένα μελετήθηκαν αναδρομικά και προοπτικά η μικροβιακή αντοχή, η κατανάλωση των αντιμικροβιακών φαρμάκων και η συσχέτιση μεταξύ τους σε τριτοβάθμιο νοσοκομείο από το 2001 έως και το 2010 Στη συνέχεια έγινε προοπτικά παρέμβαση στο νοσοκομείο η οποία αφορούσε την εφαρμογή μέτρων για την προώθηση της ορθολογικής χρήσης των αντιμικροβιακών και την πρόληψη της οριζόντιας μετάδοσης πολυανθεκτικών μικροβίων. Κατά τη διάρκεια της παρέμβασης υπήρξε συνεχής επιτήρηση και ενίσχυση της συμμόρφωσης στα προτεινόμενα μέτρα Σύμφωνα με τα αποτελέσματα της διατριβής αυτής, στην αναδρομική μελέτη βρέθηκε ότι στην ίδια χρονική περίοδο η αντοχή των συχνότερων νοσοκομειακών παθογόνων ήταν υψηλότερη σε κλινικές του νοσοκομείου με αντίστοιχα αυξημένη κατανάλωση αντιμικροβιακών φαρμάκων Επιπλέον, διαχρονικά η κατανάλωση αντιμικροβιακών φαρμάκων συσχετιζόταν με την εμφάνιση μικροβιακής αντοχής την επόμενη χρονιά. Με τη χρήση των μέτρων της παρέμβασης υπήρξε σημαντική μείωση στην επίπτωση των λοιμώξεων από πολυανθεκτικά μικρόβια στο νοσοκομείο. Καταστολή της επιδημίας από συγκεκριμένα πολυανθεκτικά μικρόβια επιτεύχθηκε σε ορισμένες κλινικές του νοσοκομείου. Συμπερασματικά, το είδος αλλά κυρίως η ποσότητα της κατανάλωσης των αντιμικροβιακών φαρμάκων σε κάθε κλινική είχε άμεση σχέση με τα επίπεδα της μικροβιακής αντοχής. Η μείωση της μικροβιακής αντοχής είναι εφικτή με την εφαρμογή συνδυασμένων θεραπευτικών οδηγιών παρέμβασης τόσο στην ορθολογική κατανάλωση των αντιμικροβιακών όσο και στην πρόληψη της οριζόντιας μετάδοσης των μικροβίων.
Προσδιορισμός πολυμορφισμών του αντιγόνου D στον ελληνικό πληθυσμό
Authors: Αλμπανίδου Σοφία
Published: January 2014

Τα πιο σημαντικά συστήματα αντιγόνων επιφανείας των ερυθρών αιμοσφαιρίων στην κλινική ιατρική, είναι το σύστημα ΑΒΟ, Rhesus και Kell, διότι σχετίζονται με σοβαρές αιμολυτικές αντιδράσεις μετά από μετάγγιση και αιμολυτική νόσου των νεογνών.Σκοπός της παρούσας μελέτης, είναι η μελέτη των συχνοτήτων των αντιγόνων ΑΒΟ, Rh και Kell, και των γενετικών παραλλαγών του αντιγόνου D, στην περιφέρεια Θεσσαλίας και η εκτίμηση της γενετικής απόστασης από άλλους πληθυσμούς.ΜεθοδολογίαΜελετήθηκαν με τυχαία δειγματοληψία, 915 άτομα, που επισκέφτηκαν το Πανεπιστημιακό Νοσοκομείο Λάρισας μεταξύ, Απριλίου 2005 και Ιανουαρίου 2008. Οι 443 ήταν άνδρες (διάμεση ηλικία 58) και οι 472 γυναίκες (διάμεση ηλικία 63).Ο καθορισμός των αντιγόνων έγινε με προτυποποιημένες εμπορικές δοκιμασίες (kit) (DiaMed-ID Micro Typing System, Cressier s/Morat, Switzerland). Ο προσδιορισμός των παραλλαγών του αντιγόνου D, έγινε με τη μέθοδο της PCR και τα κιτ "weak D-SSP" και "CDE-SSP" (inno-TRAIN Diagnostik GmbH, Kronberg/Taunus, Germany) αντίστοιχα και σύμφωνα με τις οδηγίες της κατασκευάστριας εταιρίας.Η ανάλυση των αποτελεσμάτων έγινε με το λογισμικό SPSS, το λογιστικό φύλλο EXCEL και το πρόγραμμα (GenDist (Phylip)).ΑποτελέσματαΗ συχνότητα εμφάνισης των ομάδων Α, Β, ΑΒ και Ο, είναι 38,6%, 15,7%, 7,9% και 37,8%, αντίστοιχα.Βρέθηκε, μικρή γενετική απόσταση με τους Ιταλούς, Καυκάσιους και Αιγύπτιους, και μεγάλη με τους Πακιστανούς.Η συχνότητα των αντιγόνων D, d, C, c, E και e, είναι 83,8%, 16,2%, 48,52%, 51,48%, 19,97% και 85,03%, αντίστοιχα.Βρέθηκε, μικρή γενετική απόσταση, με τους Καυκάσιους και τους ΝΔ Γερμανούς, και μεγάλη με τους Ασιάτες.Οι τύποι ασθενούς D αποτελούν το 0,26% των ατόμων με RhD(+) και συγκεκριμένα του τύπου 1 το 0,13% και ατυποποίητο το 0,13%.Οι τύποι του ατελούς D αποτελούν το 3,52% των ατόμων με RhD(+) και συγκεκριμένα 0,52% ο DΙIIb, 0,13% ο DΙIIc, 0,13% ο DIVa, 0,65% ο DIVb, 0,26% ο DVa, 0,52% ο DVI typ I, 0,52% ο DVI typ II, 0,52% ο DVI typ III και 0,26% ο DHar.Η συχνότητα εμφάνισης του φαινοτύπου Κ(+) και του Κ(-) αποτελούν το 5,6% και το 94,4%, αντίστοιχα.Βρέθηκε μικρή γενετική απόσταση με τους Καυκάσιους, τους ΝΔ Γερμανούς και τους Τούρκους.Συμπερασματικά, στην παρούσα μελέτη βρήκαμε ότι:- οι κατανομές της συχνότητας μας, ως προς τα συστήματα ΑΒΟ, Rh, Kell, συμφωνούν με αυτές που αναφέρονται στη διεθνή βιβλιογραφία για τους Καυκάσιους,- οι παραλλαγές του αντιγόνου D, αποτελούν το 3,78% των ατόμων με RhD(+), πληροφορία, που πρέπει να λαμβάνεται υπ΄όψιν στις μεταγγίσεις.
Μελέτη της ψυχωσεομιμητικής δράσης μη συναγωνιστικών ανταγωνιστών του υποδοχέα NMDA
Authors: Μπουλταδάκης Αντώνιος
Published: January 2014

Το γλουταμινικό οξύ είναι ένα αμινοξύ που ανευρίσκεται σε μεγάλες συγκεντρώσεις στο κεντρικό νευρικό σύστημα δρώντας σαν διεγερτικός νευροδιαβιβαστής. Η σχιζοφρένεια, μια σοβαρή ψυχιατρική διαταραχή, που εμφανίζεται με θετικά και αρνητικά συμπτώματα καθώς και γνωσιακές διαταραχές έχει συσχετιστεί με δυσλειτουργία του γλουταμινεργικού συστήματος και ιδιαίτερα του υποδοχέα NMDA. Οι μη συναγωνιστικοί ανταγωνιστές του NMDA υποδοχέα όπως η κεταμίνη, το ΜΚ-801 και η φαινκυκλιδίνη μπορούν να προκαλέσουν γνωσιακές διαταραχές και ψυχωσεομιμητική συμπτωματολογία σε ανθρώπους και πειραματόζωα όταν χορηγούνται, τόσο σε υποαναισθητικές όσο και σε αναισθητικές δόσεις. Το μονοξείδιο του αζώτου δρα σαν δεύτερος αγγελιοφόρος στον εγκέφαλο και εμπλέκεται στους μηχανισμούς μάθησης και μνήμης.Στην παρούσα μελέτη εξετάστηκε η επίδραση των μη συναγωνιστικών ανταγωνιστών του NMDA-R, της κεταμίνης και του ΜΚ-801 σε υποαναισθητικές και αναισθητικές δόσεις επί διαφορετικών ειδών μνήμης στους επίμυες. Επίσης διερευνήθηκε η δυνατότητα να αντιστραφούν τα μνημονικά ελλείμματα που προκάλεσε ο ανταγωνισμός του NMDA-R, με τη χορήγηση ενός μη εκλεκτικού αναστολέα της NOS, του L-NAME. Η χορήγηση υποαναισθητικών δόσεων κεταμίκης και ΜΚ-801 είχε σαν αποτέλεσμα τη διαταραχή της μη χωρικής αναγνωριστικής μνήμης των επίμυων. Επιπλέον η υποαναισθητική κεταμίνη προκάλεσε ελλείμματα και χωρικής αναγνωριστικής μνήμης. Τέλος, η χορήγηση υποαναισθητικών δόσεων κεταμίνης διατάραξε την χωρική (λειτουργική και αναφορική) μνήμη των επίμυων.Η χορήγηση κεταμίνης σε αναισθητική δόση προκάλεσε τόσο πρόδρομη, όσο και παλίνδρομη αμνησία στη δοκιμασία αναγνώρισης νέου αντικειμένου, ενώ διατάραξε και τη χωρική αναγνωριστική μνήμη προκαλώντας πρόδρομη αμνησία στη δοκιμασία αναγνώρισης νέας θέσης αντικειμένου. Η ένταση του μνημονικού ελλείμματος αλλά και ο χρόνος επαναφοράς της μνήμης φαίνεται ότι εξαρτώνται από τις συνθήκες του περιβάλλοντος κατά την αναισθησία (υποθερμία) και τον τύπο της δοκιμασίας που χρησιμοποιήθηκε (χωρική ή μη χωρική αναγνωριστική μνήμη). Η χορήγηση του αναστολέα της NOS L-NAME ανταγωνίστηκε την προκαλούμενη από την κεταμίνη σε υποαναισθητικές αλλά και αναισθητικές δόσεις, διαταραχή της αναγνωριστικής μνήμης στις δόσεις του 1 και 3 mg/kg, αλλά όχι και στη δόση των 10 mg/kg. Στη δοκιμασία του ακτινωτού υδάτινου λαβυρίνθου η δόση των 10 mg/kg ανταγωνίστηκε την αμνησιακή δράση της υποαναισθητικής κεταμίνης ενώ η δόση των 3 mg/kg διατάραξε την χωρική μνήμη στα πειραματόζωα. Με τα παραπάνω αποτελέσματα επιβεβαιώνονται οι αμνησιακές επιδράσεις των μη συναγωνιστικών ανταγωνιστών του υποδοχέα NMDA, όταν χορηγούνται τόσο σε υποαναισθητικές, όσο και σε αναισθητικές δόσεις και αναδεικνύεται ότι η χορήγηση ενός αναστολέα της NOS μπορεί να αμβλύνει τις ψυχωσεομιμητικές επιδράσεις των μη συναγωνιστικών ανταγωνιστών του NMDA υποδοχέα.
Διερεύνηση της αιτιοπαθογένειας της επιπολής θρομβοφλεβίτιδας των κάτω μελών σε άτομα με πρωτοπαθείς φλεβικούς κιρσούς
Authors: Καραθάνος Χρήστος
Published: January 2014

ΣΚΟΠΟΣΟ σκοπός της παρούσας μελέτης ήταν να εκτιμηθεί η συσχέτιση του φύλλου, της ηλικίας, του δείκτη μάζας σώματος (ΔΜΣ), να διερευνηθεί ο επιπολασμός διαφόρων θρομβιφιλικών παραγόντων και να αξιολογηθεί η συσχέτισή τους με την ανάπτυξη της επιπολής φλεβικής θρόμβωσης (ΕΦΘ) σε ασθενείς με φλεβικούς κιρσούς (ΦΚ).ΥΛΙΚΟ- ΜΕΘΟΔΟΣΣτη μελέτη συμπεριλήφθησαν 230 ασθενείς με ΦΚ, 128 με ΕΦΘ και 102 χωρίς ΕΦΘ ως ομάδα ελέγχου. Όλοι οι ασθενείς υποβλήθηκαν σε έλεγχο θρομβοφιλίας. Προσδιορίστηκαν οι μεταλλάξεις των παραγόντων V Leiden G1691A, προθρομβίνης G20210A, ανασταλτή του ενεργοποιημένου πλασμινογόνου 5G/4G και δύο πολυμορφισμοί του γονιδίου της Μεθυλενετετραυδροφυλικής ρεδουκτάσης C677T και Α1298C. Ακόμη οι ελλείψεις των πρωτεϊνών C,S (PS), αντιθρομβίνης, πλασμινογόνου, τα επίπεδα των Α2 Αντιπλασμίνης, αντίστασης στην ενεργοποιημένη πρωτεΐνη C και αντιπηκτικό του Λύκου. Σύμφωνα με την Κλινική-Αιτιολογική- Ανατομική- Παθοφυσιολογική (Clinical- Etiology- Anatomy- Pathophysiology), ταξινόμηση για τη χρόνια φλεβική νόσο, οι ασθενείς κατηγοριοποιήθηκαν σε 2 ομάδες: Ασθενείς με ήπια χρόνια φλεβική νόσο (C 2,3) και ασθενείς με σοβαρή χρόνια φλεβική νόσο (C 4,5,6). Καταγράφηκαν ακόμα το φύλλο, η ηλικία και ο ΔΜΣ (Κg/m2).ΑΠΟΤΕΛΕΣΜΑΤΑΣτους ασθενείς με ήπια φλεβική νόσο η παρουσία τουλάχιστον ενός θρομβοφιλικού παράγοντα ήταν σημαντικά υψηλότερη στην ομάδα με την ΕΦΘ, από ότι στη ομάδα ελέγχου (p= 0.002). Η πολλαπλή ανάλυση λογιστικής παλινδρόμησης για την ομάδα των ασθενών C2,3, έδειξε ότι ο λόγος συμπληρωματικών πιθανοτήτων ανάπτυξης ΕΦΘ αυξάνεται κατά 5 φορές στους ασθενείς με έλλειψη της πρωτεΐνη S (OR 5.07, p=0.018, 95% CI: 1.32- 19.42), 5.5 φορές για τους παχύσαρκους (OR 5.5, p<0.0001, 95% CI: 2.16-13.99), 2 φορές για τους άνδρες ασθενείς (OR 2.02, p=0.047, 95% CI: 1.01-4.02), και 4 φορές για ασθενείς μεγαλύτεροι από 70 έτη (OR 4.11, p<0.001, 95% CI: 2.06- 8.18). Δεν ανευρέθηκαν στατιστικά σημαντικές διαφορές στους ασθενείς με σοβαρή νόσο C4,5,6.ΣΥΜΠΕΡΑΣΜΑΤΑ Η μελέτη μας έδειξε ότι στους ασθενείς με ΦΚ, η ανάπτυξη ΕΦΘ μπορεί να συσχετίζεται με πολλούς παράγοντες και δεν πρέπει να αποδίδεται μόνο στους ΦΚ. Η ηλικία, το ανδρικό φύλλο, η παχυσαρκία και διαταραχές της πήξεως, όπως η έλλειψη της PS, αποτελούν παράγοντες που συνοδεύουν αυξημένο κίνδυνο ανάπτυξης ΕΦΘ σε ασθενείς με ΦΚ και ήπια φλεβική νόσο.
Μελέτη συσχέτισης ρύπων με τη νοσηρότητα και θνησιμότητα καρδιοαναπνευστικών παθήσεων, σε παιδιά και ενήλικες, κατά τη χρονική περίοδο 2001-2007 στο Βόλο
Authors: Καλαντζή Ειρήνη
Published: January 2014

Ο σκοπός της μελέτης μας ήταν να αξιολογηθεί η επίδραση ημιαστικής ατμοσφαιρικής ρύπανσης στη συχνότητα των νοσηλειών λόγω καρδιοαναπνευστικών αιτιών σε παιδιά και ενήλικες, καθώς επίσης και στη θνησιμότητα λόγω των παθήσεων αυτών. Η μελέτη αυτή περιελάμβανε όλες τις νοσηλείες των παιδιών (<14 ετών) και των ενηλίκων (> 14 ετών), λόγω αναπνευστικών ή καρδιαγγειακών προβλημάτων, στο Γενικό Νοσοκομείο του νομού Μαγνησίας, («Αχιλλοπούλειο», Βόλος ) μεταξύ της 1ης Ιανουαρίου 2001 - 31ης Δεκεμβρίου 2007. Τα δεδομένα συλλέχθηκαν από την ηλεκτρονική βάση δεδομένων του Γενικού Νοσοκομείου Βόλου. Συγκεντρωτικές μεταβλητές δημιουργήθηκαν για τη συνολική νοσηρότητα, τη νοσηρότητα εξαιτίας αναπνευστικών και καρδιαγγειακών νόσων (π.χ. χρόνια αποφρακτική πνευμονοπάθεια,άσθμα, οξεία βρογχίτιδα - πνευμονία, οξύ στεφανιαίο σύνδρομο). Από το Ληξιαρχείο του δήμου Βόλου συγκεντρώθηκαν τα στοιχεία για τη θνησιμότητα των δημοτών λόγω των παραπάνω νόσων κατά την ίδια χρονική περίοδο. Τα δεδομένα της ρύπανσης συλλέχθηκαν από την ηλεκτρονική βάση δεδομένων του δικτύου του Πανεπιστημίου Θεσσαλίας για την καταγραφή των επιπέδων ατμοσφαιρικής ρύπανσης κατά τη διάρκεια της περιόδου 2001-2007. Η επίδραση των ατμοσφαιρικών ρύπων στη νοσηρότητα και θνησιμότητα μελετήθηκε μέσω της ανάλυσης χρονοσειρών, αρχικά με εκτιμήσεις που αφορούν συσχετίσεις μηδέν βαθμού (zero order) και στη συνέχεια μερικές συσχετίσεις (partial) και παλινδρόμηση Poisson. Υπήρξε σημαντική επίδραση των PM10 (Lag0, Lag1), CO (Lag1), NOx (Lag0) στη συχνότητα νοσηλειών λόγω καρδιοαναπνευστικών αιτίων, του O3 (Lag0) στην καρδιαγγειακή νοσηρότητα και του O3 (Lag1) στη συνολική νοσηρότητα. Τα παιδιά είναι πιο επιρρεπή σε νοσηλείες λόγω αναπνευστικών προβλημάτων εξαιτίας των αυξημένων επιπέδων των PM10 (Lag0), CO (Lag1), NOx (Lag0) και του O3 (Lag0).Η μεγαλύτερη επίδραση στη συνολική νοσηρότητα των ενηλίκων παρατηρήθηκε σε συνδυασμένη αύξηση των επιπέδων CO (Lag0) και Ο3 (Lag1), λόγω αναπνευστικών αιτιών εξαιτίας της συνδυασμένης αύξησης των PM10 (Lag0) και CO (Lag1), CO (Lag0) και O3 (Lag1), και λόγω καρδιαγγειακών νοσημάτων εξαιτίας της συνδυασμένης αύξησης του CO (Lag1) και Ο3 (Lag1). Στην παιδική ηλικία η συνδυασμένη αύξηση των επιπέδων του CO (Lag1) και Ο3 (Lag0), και ΡΜ10 (lag0) και CO (lag1) έχουν τη μεγαλύτερη επίδραση στη νοσηρότητα λόγω ασθενειών του αναπνευστικού συστήματος.Η μελέτη ανέδειξε ασθενείς συσχετίσεις, στατιστικά σημαντικές, των ρύπων με συγκεκριμένες αιτίες θανάτου, π.χ το ΝΟ με θανάτους λόγω πνευμονιών, το CO με θανατηφόρο οξύ στεφανιαίο σύνδρομο και τα PM10 με θανάτους από καρδιολογικές παθήσεις.Συμπερασματικά, η παρούσα μελέτη έδειξε σημαντική συσχέτιση μεταξύ της συχνότητας νοσηλείας λόγω αναπνευστικών και καρδιαγγειακών παθήσεων και των επιπέδων των ατμοσφαιρικών ρύπων για μεγάλο χρονικό διάστημα σε περιοχές με μέτρια βιομηχανοποίηση και ανάπτυξη τουριστικών δραστηριοτήτων.
Παραγωγή ενέργειας από υγρά απόβλητα τυροκομείων
Authors: Τσίμας Εμμανουήλ
Published: January 2014

Τα απόβλητα των τυροκομείων περιέχουν υψηλές συγκεντρώσεις οργανικού ρυπαντικού φορτίου και ως εκ τούτου θα μπορούσαν, ιδανικά, να αξιοποιηθούν για την παραγωγή μεθανίου μέσω αναερόβιας χώνευσης. Ωστόσο, οι κλασικές τεχνικές αναερόβιας χώνευσης, μέχρι σήμερα, αποδείχθηκαν αναποτελεσματικές. Αυτό μπορεί κυρίως να αποδοθεί στις υψηλές συγκεντρώσεις των λιπών που περιέχονται στα απόβλητα αυτά καθώς και στη περιεκτικότητά τους σε λακτόζη και ασβέστιο τα οποία δρουν παρεμποδιστικά στην ανάπτυξη της κοκκώδους λάσπης λόγω μηχανισμών δυσμενούς παρεμβολής τους στην ανταλλαγή ύλης και ενέργειας του οικοσυστήματος των κόκκων.Στην εργασία αυτή αποδείχθηκε ότι η προεπεξεργασία των αποβλήτων με οξειδωτικές διαδικασίες Fenton είναι αποφασιστικής σημασίας για την απορρύπανσή τους αλλά και την ενεργειακή αξιοποίησή τους με διαδικασία αναερόβιας χώνευσης σε αντιδραστήρα τύπου UASB. Αυτό οφείλεται στο γεγονός ότι η χημική οξείδωση καθιστά το απόβλητο πιο βιοαποδομήσιμο για την αναερόβια χώνευση. Επί πλέον η παρουσία του υπολειπόμενου σιδήρου και των θειικών μετά την οξείδωση του αποβλήτου ευνοεί την απόδοση της αναερόβιας χώνευσης βελτιώνοντας την ποιότητα της κοκκώδους λάσπης ενώ, όπως απεδείχθη, η συσσώρευση του σιδήρου και των λιπών στην αναερόβια λάσπη αποτελούν ρυθμιστικούς παράγοντες για τη διαμόρφωση του μεγέθους των κόκκων της βιολογικής ιλύος. Οι άριστες συνθήκες χημικής οξείδωσης για την μέγιστη παραγωγή ενέργειας βρέθηκαν να είναι: λόγος FeSO4.7H2O/H2O2 (g/L.(mL/L)-1) = 1.021, pH=3.81, χρόνος οξείδωσης ΗRΤ= 4.1 d και θερμοκρασία Τ=29οC.Αποκαλύφθηκε ένας μηχανισμός ρόφησης μέρους του αρχικού εισερχόμενου οργανικού φορτίου (άνθρακας, άζωτο) από την κοκκώδη λάσπη το οποίο, από τη στιγμή της ρόφησής του, ακολουθεί διαφορετικό ρυθμό αποδόμησης. Σ΄ αυτό το φαινόμενο οφείλεται η συνέχιση της λειτουργίας του χωνευτήρα ακόμα και όταν σταματήσει η τροφοδοσία του για μεγάλο χρονικό διάστημα. Επίσης αποκαλύφθηκε ότι η προσπάθεια μεγιστοποίησης της παραγωγής ενέργειας δεν συμβαδίζει με την προσπάθεια μεγιστοποίησης της απομείωσης του οργανικού φορτίου. Όλα τα παραπάνω φαινόμενα καθώς και αποτελέσματα προσεγγίστηκαν ικανοποιητικά με την ανάπτυξη ενός δυναμικού μαθηματικού μοντέλου το οποίο επιβεβαιώθηκε κατά τη λειτουργία μιας εργαστηριακής πιλοτικής μονάδας αναερόβιας χώνευσης τύπου UASB καθώς και σε μία βιομηχανικού μεγέθους πιλοτική μονάδα.
Rural markets as a factor of rural development driver in Bangladesh
Authors: Χοσσαΐν Μοχαμμάντ Ισμαΐλ
Published: January 2014

Ο κύριος στόχος της έρευνας αυτής είναι να διερευνήσει τη σημαντικότητα των αγροτικών αγορών στην αγροτική ανάπτυξη, σχετίζοντας τις δομές, τις λειτουργίες και τη δυνατότητα πρόσβασης στην αγροτική ανάπτυξη. Για την έρευνα αυτή επιλέχθηκαν είκοσι εννέα αγροτικές κοινότητες και τα δεδομένα συλλέχθηκαν με τη χρήση πρωτογενών και δευτερογενών πηγών. Τα δεδομένα που συλλέχθηκαν αναλύθηκαν σε στάδια με τη χρήση κατάλληλων στατιστικών τεχνικών, συμπεριλαμβανομένων του συντελεστή κεντρικότητας, των αναλογιών των δικτύων, της ανάλυσης διασποράς και της παραγοντικής ανάλυσης για την εκτίμηση της κεντρικότητας των αγροτικών αγορών, των δομών και των παραγόντων που επηρεάζουν την ανάπτυξη της υπαίθρου αντίστοιχα. Τα αποτελέσματα που προέκυψαν από την τρέχουσα ανάλυση καταδεικνύουν ότι η κατανομή των αγροτικών αγορών και οι ευκαιρίες για την αγροτική ανάπτυξη συγκεντρώνονται στη περιοχή Bandarban Sadar και ότι στην περιοχή υπάρχουν ασθενείς δεσμοί μεταξύ των αγροτικών αγορών. Επίσης, οι αγορές βρέθηκαν να κατανέμονται σε ιεραρχική οργάνωση σε μια ακολουθία 1,2,5,21 που προσεγγίζει την Christaller’s Market-Maximizing principle, με τις υψηλότερης τάξης αγορές να απολαμβάνουν σχετικά υψηλή προσβασιμότητα. Στην έρευνα αυτή προσδιορίστηκαν τέσσερις τύποι αγροτικής ανάπτυξης με βάση το πρότυπο αγροτικής ανάπτυξης: οι ανερχόμενες αστικές κοινότητες, οι ενεργά αναπτυσσόμενες κοινότητες,, οι μεταβατικές κοινότητες, και οι λιγότερο αναπτυσσόμενες κοινότητες. Η παραγοντική ανάλυση φανέρωσε πέντε υποκείμενους παράγοντες ανάπτυξης της υπαίθρου, όπως η ανάπτυξη των αγροτικών αγορών, η προσβασιμότητα, η ανάπτυξη της κοινότητας, η διαθεσιμότητα των διαθέσιμων πόρων και η σχετική θέση-τοποθεσία. Με βάση τα ευρήματα της έρευνας, προτείνεται η βελτίωση του οδικού δικτύου, η ενθάρρυνση του σχηματισμού των συνεταιριστικών κοινωνιών, η βελτίωση της διαδικασίας διάχυσης των καινοτομιών, η βελτίωση των αγροτικών αγορών, η ίδρυση περισσότερων αγροτικών οικισμών και η δημιουργία της Εθνικής Επιτροπής Αγροτικής Ανάπτυξης.
Efficient business process requirement analysis based on the transition from the uml use case method to the business object relation modeling approach
Authors: Ποδάρας Αθανάσιος
Published: January 2014

Στόχος της παρούσης διδακτορικής διατριβής είναι η δημιουργία μιας νέας πρωτοποριακής μεθοδολογίας διεξαγωγής ευφυούς ανάλυσης επιχειρησιακών απαιτήσεων. Η μέθοδος βασίζεται σε δύο ήδη υπάρχουσες και ευρέως χρησιμοποιημένες στην πράξη μεθοδολογίες, στο πλαίσιο πολυάριθμων έργων πληροφορικής. Η πρώτη μέθοδος είναι το Μοντέλο Περίπτωσης Χρήσης της γλώσσας UML. Η δεύτερη μέθοδος είναι το Μοντέλο Σχέσης Επιχειρησιακών Αντικειμένων. Ειδικότερα, το προτεινόμενο εργαλείο αποτελείται από μια αλγοριθμική μετατροπή μετάβασης από την πρώτη μέθοδο στην δεύτερη. Ο Αλγόριθμος ονομάζεται UCBTA (Use Case To BORM Transformation Algorithm). Η ανάγκη δημιουργίας της εν λόγω αλγοριθμικής προσέγγισης, προέκυψε από το γεγονός ότι μόνο ο συνδυασμός μπορεί να οδηγήσει στην ολοκληρωμένη ανάλυση απαιτήσεων δεδομένης της έλλειψης ροής εργασιών στο μοντέλο της Περίπτωσης Χρήσης ενώ από ταυτόχρονα η επίσημη και αναλυτική καταγραφή των βημάτων που ακολουθούνται σε μια διαδικασία πραγματοποιείται μόνο με την εν λόγω μέθοδο. Το μαθηματικό μοντέλο στο οποίο βασίζεται η κατασκευή του αλγόριθμου UCBTA είναι το μη ντετερμνιστικό πεπερασμένο αυτόματο. Επιπλέον, με στόχο την υποστήριξη της αυτόματης μετάβασης από τη μέθοδο Περίπτωσης Χρήσης στο Μοντέλο Σχέσης Επιχειρησιακων Αντικειμένων έχει αναπτυχθεί στο πλαίσιο της παρούσης διατρηβής μια φιλική προς τους χρήστες και αναλυτές εφαρμογή σε παραθυρικό περιβάλλον. Το εν λόγω λογισμικό, το οποίο έχει αναπτυχθεί σε γλώσσα Visual Basic ονομάζεται UCBTA_PROJECTS. Τέλος, η αλγοριθμική μέθοδος ανάλυσης απαιτήσεων πληροφοριακών διαδικασιών εφαρμόζεται σε μια μελέτη περίπτωσης από το επιστημονικό εδίο της Γεωπονίας και ειδικότερα στον Τομέα Ολοκληρωμένης Διαχείρισης Ασθενειών σε Θερμοκήπιο. Βασικό συμπέρασμα και αποτέλεσμα της παρούσης έρευνας είναι πως η νέα αυτή αλγοριθμική μέθοδος αποτελεί σημαντική συμβολή στην επιστήμη στο πεδίο της ανάλυσης απαιτήσεων και μια ολοκληρωμένη μεθοδολογία που χρησιμοποιέιται στα αρχικά στάδια ανάπτυξης συστημάτων πληροφορικής που βοηθά τους τελικούς χρήστες, οι οποίοι δεν έχουν γνώσεις πληροφορικής να κατανοούν εάν το σύστημα ικανοποιεί πλήρως τις απιτήσεις τους.
Αλληλεπίδραση καρκινικών κυττάρων με κύτταρα καρκινικού στρώματος κατά την καρκινογένεση
Authors: Λαύκας Δανιήλ-Γεώργιος
Published: January 2014

Προηγούμενα αποτελέσματα είχαν δείξει μεταλλαγές του γονιδίου p53 στους ινοβλάστες τουκαρκινικού στρώματος ανθρώπινων καρκίνων. Για μελετήσουμε την επίδραση της έλλειψης αυτής,στην καρκινογένεση αναλύσαμε την επιρροή ινοβλαστών άγριου τύπου αλλά και μεταλλαγμένων γιατα γονίδια p53 και Notch3, στην ανάπτυξη καρκινικών όγκων καθώς και κατά την θεραπεία.Διαπιστώσαμε ότι ενώ οι ινοβλάστες με μεταλλαγμένο p53 προκαλούν ταχύτερη ανάπτυξη όγκων σεσύγκριση με τους ινοβλάστες άγριου τύπου, οι όγκοι αυτοί είναι πιο ευαίσθητοι στη θεραπεία.Περεταίρω διερεύνηση έδειξε ότι ο λόγος για τη ευαισθησία αυτή είναι η αδυναμία των ινοβλαστών μεμεταλλαγμένο p53 να επάγουν senescence, δηλαδή να εισέλθουν σε μια κατάσταση η οποία επάγεταιαπό το κυτταρικό γύρας. Όταν επάγεται senescence στους ινοβλάστες μετά την έκθεση στο γενοτοξικόστρες της αντικαρκινικής θεραπείας αυτοί εκκρίνουν στο άμεσο περιβάλλον αυξητικούς παράγοντες οιοποίοι έχουν ως αποτέλεσμα την επιβίωση των καρκινικών κυττάρων. Τα αποτελέσματα αυτάκαταδεικνύουν την σπουδαιότητα της μελέτης της επιρροής της αντικαρκινικής θεραπείας τόσο στακαρκινικά κύτταρα όσο και στο στρώμα. Επιπλέον αναδεικνύουν την καταστολή του senescence ωςπιθανή αντικαρκινική στρατηγική κατά τη θεραπεία. Σε αντίθεση με το γονίδιο p53, δείξαμε ότι οδιαφορικός γονότυπος των ινοβλαστών για Notch3 δεν επηρεάζει την καρκινογένεση. Ωστόσο ηκαρκινογένεση καθυστερείται σημαντικά όταν το Notch3 απουσιάζει από τα επιθηλιακά κύτταρα τουμαστού σε διαγονιδιακά ποντίκια του μοντέλου MMTV-Neu. Δεδομένου της εμπλοκής του γονιδίουατού στο βασοκυτταρικό καρκίνο του μαστού ο οποίος έχει προταθεί ότι προέρχεται από προγεννητικάκύτταρα του μαστού, διερευνήσαμε το βιολογικό ρόλο του γονιδίου αυτού και των μαζικώνεπιθηλιακών κυττάρων τα οποία το εκφράζουν, στην φυσιολογική ανάπτυξη του μαζικού αδένα. Για ναπραγματοποιήσουμε την ανάλυση αυτή χρησιμοποιήσαμε νέα διαγονιδιακά ποντίκια τα οποίαδημιουργήθηκαν στην Exelixis Inc. σε συνεργασία με το εργαστήριο του Καθηγητή Αρταβάνη-Τσάκωνα.Διαπιστώσαμε ότι το Notch3 εκφράζεται σε προγεννητικά κύτταρα του αυλού των μαζικών πόρων ταοποία έχουν τη δυνατότητα να διαφοροποιηθούν σε όλους τους κυτταρικούς τύπους του αυλού κατάτην φυσιολογική ανάπτυξη. Επιπλέον όταν τα κύτταρα αυτά μεταμοσχεύονται στο ενδογενέςμικροπεριβάλλον στο οποίο βρίσκεται το μαζικό επιθήλιο, έχουν τη δυνατότητα αναγέννησης όλων τωνκυτταρικών τύπων του μαστού. Η ιδιότητα αυτή μέχρι πρότινος είχε αποδοθεί μονάχα σταμυοεπιθηλιακά κύτταρα του μαστού. Τα αποτελέσματα αυτά αναδεικνύουν το γονίδιο Notch3 ωςσημαντή των προγεννητικών κυττάρων του αυλού του μαζικού επιθηλίου και συνδέουν την εμπλοκήτου στο βασοκυτταρικό καρκίνο του μαστού και το κυτταρικό τύπο προέλευσης του καρκίνου αυτού
Θεμελίωση και εφαρμογή ενός συνδυαστικού μέτρου ατομικής προσβασιμότητας βάσει δεδομένων κινητικότητας
Authors: Μούστου Φωτεινή
Published: January 2014

Η προσβασιμότητα (accessibility) χρησιμοποιήθηκε σε μια πληθώρα επιστημονικών πεδίων, όπως ο αστικός σχεδιασμός, η γεωγραφία και ο σχεδιασμός των μεταφορών. Για τον καθορισμό της έννοιας της προσβασιμότητας δόθηκαν πολλές και διαφορετικές ερμηνείες και ορισμοί. Η ερευνά αυτής εξελίχθηκε από τα παραδοσιακά μέτρα που εξετάζουν τη προσβασιμότητα σε ένα ταξίδι (trip based), στα σύγχρονα μέτρα τα οποία την εξετάζουν μέσα από το αλυσιδωτό ταξίδι (trip chaining). Παράλληλα, με τη μετεξέλιξη των παραδοσιακών μέτρων στα σύγχρονα μέτρα, μετεξελίχθηκε και η ανάλυση αυτής. Συγκεκριμένα, ενώ η ανάλυση της προσβασιμότητας γινόταν σε ζωνικό επίπεδο (zonal accessibility), λόγω της έμφυτης τάσης των ζωνικών δεδομένων να υποκρύπτουν τα πραγματικά επίπεδα αυτής, οδηγήθηκε η ανάλυση της στο ατομικό επίπεδο (individual level), δηλαδή στις έρευνες της ατομικής προσβασιμότητας.Σκοπός της παρούσας διδακτορικής διατριβής είναι ο προσδιορισμός και η ποσοτικοποίηση της προσβασιμότητας, προτείνοντας ένα νέο μέτρο ατομικής προσβασιμότητας. Το προτεινόμενο μέτρο καλείται ως «ατομική αντιληπτή προσβασιμότητα της προέλευσης» (individual perceptible origin accessibility). Το νέο μέτρο δομείται βασιζόμενο στην τριπλή σχέση χώρου (spatial attraction), χρόνου (temporal constraints) και μετακίνησης (travel constraints) χρησιμοποιώντας τεχνικές άθροισης (aggregation techniques). Ειδικότερα, το μέτρο αυτό βασίζεται στο χωρο-χρονικό μέτρο του Odoki (1992) το οποίο προσαρμόζεται στη δομή του σύνθετου μέτρου άθροισης των Bhat et al. (2002) ενσωματώνοντας την επίδραση του χώρου δράσης (activity space) με στοιχεία από το μέτρο βαρύτητας τύπου Gaussian. Το μέτρο αυτό συμπεριλαμβάνει όλες τις ημερήσιες εκτός κατοικίας δραστηριότητες του ατόμου για μια τυπική μέρα. Το προτεινόμενο μέτρο εφαρμόστηκε πιλοτικά στην πόλη του Βόλου για τον προσδιορισμό της προσβασιμότητας των φοιτητών. Ειδικότερα, εισάγοντας στο προτεινόμενο μέτρο δεδομένα κινητικότητας των σπουδαστών για τις εκτός κατοικίας δραστηριότητες αυτών για μια τυπική μέρα προσδιορίζεται η αντιληπτή προσβασιμότητα του κάθε φοιτητή, η οποία αξιολογείται με υφιστάμενα μέτρα και τελικά ανάγεται σε επίπεδο πόλης.
Ιδεοψυχαναγκαστική συμπεριφορά
Authors: Αγγελάκης Ιωάννης
Published: January 2014

Στο πρώτο μέρος επιχειρείται μια κριτική αναθεώρηση της βιβλιογραφίας σχετικά με την ανάπτυξη, διατήρηση ή/και επιδείνωση των στοιχείων που χαρακτηρίζουν την ιδεοψυχαναγκαστική διαταραχή και τις συναφείς ψυχοπαθολογικές καταστάσεις. Ιδιαίτερη σημασία δίνεται στο ρόλο που οι απειλές τιμωρίας ή η τιμωρία κατέχουν στην ανάπτυξη και διατήρηση της ιδεοψυχαναγκαστικής διαταραχής και των συναφών ψυχοπαθολογικών καταστάσεων. Στο δεύτερο μέρος παρουσιάζονται οι πειραματικές μελέτες. Σκοπός της διεξαγωγής των τεσσάρων πρώτων πειραματικών ερευνών είναι η απόδειξη της ανεξάρτητης επίδρασης των σημάτων ασφαλείας, καθώς και η διερεύνηση της αντίστασης στην εξάλειψη της αρνητικής ενίσχυσης. Για τη διερεύνηση των ερευνητικών ερωτημάτων, κατασκευάστηκε ένα παιχνίδι “κρυμμένων” θησαυρών σε Η/Υ, όπου το έργο των ατόμων ήταν να βρίσκουν θησαυρούς (δράσεις που ενισχύονται θετικά), χωρίς να πέφτουν πάνω σε βόμβες, που τους αφαιρούσαν τους κερδισμένους θησαυρούς (αρνητική τιμωρία). Για να αποφύγουν την βόμβα μπορούσαν να πατάνε ένα πετάλι με το πόδι τους και να μετατρέπουν μια μπάρα στο κάτω μέρος της οθόνης του Η/Υ από άσπρη (εξαρτημένος αρνητικός ενισχυτής) σε μπλε (σήμα ασφάλειας). Στην παρουσία του μπλε χρώματος, καμία απώλεια δεν γίνοταν. Για τη διερεύνηση του εάν η συμπεριφορά (απο)φυγής ενισχυόταν αρνητικά από το τερματισμό της άσπρης μπάρας ή την παραγωγή των σημάτων ασφαλείας (μπλε χρώμα), οι πιέσεις του πεταλιού επέφεραν είτε μπλε χρώμα, είτε κίτρινο (γενίκευση), είτε κανένα χρώμα (εξάλειψη), μετά την οδηγία για την ύπαρξη ελάχιστης τιμωρίας. Τα ευρήματα δείχνουν ότι τα εξωτερικά ερεθίσματα που ακολουθούν μια συμπεριφορά αποφυγής, όπως είναι το μπλε χρώμα, αποκτούν μέσω της συσχέτισής τους με την απουσία αποτρεπτικών γεγονότων τη δύναμη να ενισχύουν θετικά τη συμπεριφορά που τα παράγουν. Επίσης μελετήθηκε η λειτουργία των σημάτων ασφαλείας σε άτομα με υψηλή καταναγκαστική συμπεριφορά. Τα αποτελέσματα έδειξαν ότι αυτά τα άτομα συνεχίζουν να εκδηλώνουν συμπεριφορές αποφυγής ακόμα και σε ασφαλείς συνθήκες χάρη στην παρουσία των σημάτων ασφαλείας. Τέλος, μελετήθηκε ο τρόπος που θεμελιώνεται η θετικά ενισχυτική δύναμη ενός αρνητικού ενισχυτή.Στο τρίτο μέρος παρουσιάζεται μια μελέτη της σχέσης της ιδεοψυχαναγκαστικής και ψυχωτικής συμπεριφοράς με το ιστορικό κοινωνικής τιμωρίας, όπου επιβεβαιώνεται η ύπαρξη μιας τέτοιας σχέσης. Επιπρόσθετα, παρουσιάζεται η στάθμιση του COCI-R στον ελληνικό πληθυσμό, όπου υπάρχουν ψυχομετρικές ιδιότητες παρόμοιες με αυτές της πρωτότυπης έκδοσης. Τέλος, παρουσιάζεται η κατασκευή μιας κλίμακας μέτρησης του ιστορικού κοινωνικής τιμωρίας.
Exact Algorithms for the Clustered Vehicle Routing Problem
Authors: Battarra Maria , Erdoğan Güneş , Vigo Daniele
Published: January 2014

This study presents new exact algorithms for the clustered vehicle routing problem (CluVRP). The CluVRP is a generalization of the capacitated vehicle routing problem (CVRP), in which the customers are grouped into clusters. As in the CVRP, all the customers must be visited exactly once, but a vehicle visiting one customer in a cluster must visit all the remaining customers therein before leaving it. Based on an exponential time preprocessing scheme, an integer programming formulation for the CluVRP is presented. The formulation is enhanced by a polynomial time graph reduction scheme. Two exact algorithms for the CluVRP, a branch and cut as well as a branch and cut and price, are presented. The computational performances of the algorithms are tested on benchmark instances adapted from the vehicle routing problem literature as well as real-world instances from a solid waste collection application.